**Ministru kabineta noteikumu projekta “Grozījumi Ministru kabineta 2015. gada 28. jūlija noteikumos Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Administratīvo teritoriju un apdzīvoto vietu likums, Satiksmes ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 23.jūnijā stājās spēkā jauns Administratīvo teritoriju un apdzīvoto vietu likums (turpmāk – likums), kas Latvijas Republikas pilsētas iedala valstspilsētās un novadu pilsētās. Ar likuma spēkā stāšanos spēku zaudēja Administratīvo teritoriju un apdzīvoto vietu likums (pieņemts 2008.gada 18.decembrī), kas kā vienu no Latvijas Republikas administratīvi teritoriālajām vienībām noteica republikas pilsētu. 2020.gada 30.decembrī stājušies spēkā grozījumi Sabiedriskā transporta pakalpojumu likumā” (Nr.687/Lp13), kurā ietverti arī grozījumi, kas nepieciešami, lai nodrošinātu Sabiedriskā transporta pakalpojumu likumā noteiktā regulējuma atbilstību Administratīvo teritoriju un apdzīvoto vietu likumā noteiktajam administratīvi teritoriālajam iedalījumam.Ar grozījumiem Sabiedriskā transporta pakalpojumu likumā vārdus “republikas pilsētas” aizstāj ar vārdu “valstspilsētas”. Lai radītu korektu terminu, kas attiektos uz visām Administratīvo teritoriju un apdzīvoto vietu likuma 8.panta trešajā daļa minētajām valstspilsētām, tostarp tām, kas ir novadu teritoriālā vienība un pašlaik nodrošina sabiedriskā transporta pakalpojumus, Sabiedriskā transporta pakalpojumu likuma 1.pants papildināts ar 15.punktu, kas noteic, ka valstspilsētas pašvaldība ir Administratīvo teritoriju un apdzīvoto vietu likumā minēto valstspilsētu pašvaldības. Ja valstspilsēta kā teritoriālā iedalījuma vienība ietilpst kādā novadā, šajā likumā noteiktos valstspilsētu pašvaldību uzdevumus īsteno attiecīgā novada pašvaldība.Noteikumu projekts paredz Ministru kabineta 2015. gada 28. jūlija noteikumos Nr. 435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”(turpmāk – noteikumi) aizstāt vārdus “republikas pilsētas” (izņemot noteikumu 5.pielikuma 11. un 12. punktā) ar vārdu “valstspilsētas”, tādējādi nodrošinot atbilstību likumā noteiktajam administratīvi teritoriālajam iedalījumam;Attiecīgi projekts paredz noteikumu 5.pielikuma 11. un 12.punktā svītrot vārdus “republikas”, attiecinot prasīto informāciju uz pārvadājumiem pilsētas nozīmes maršrutos atbilstoši Sabiedriskā transporta pakalpojumu likuma regulējumam. Projekts vienlaikus paredz precizēt noteikumus atbilstoši aktuālajiem redakcijām un terminiem citos normatīvajos aktos: 1) precizēt 3.pielikumā atsauci uz 2016. gada 1. janvārī spēku zaudējušajiem Ministru kabineta 2004. gada 15. jūnija noteikumiem Nr. 537 "[Kārtība, kādā finanšu pārskatos atspoguļojams valsts, pašvaldību, ārvalstu, Eiropas Kopienas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā](https://likumi.lv/ta/id/90166-kartiba-kada-finansu-parskatos-atspogulojams-valsts-pasvaldibu-arvalstu-eiropas-kopienas-citu-starptautisko-organizaciju-un-ins...)”, norādot aktuālo atsauci uz Ministru kabineta 2015. gada 22. decembra noteikumiem Nr.775 “Gada pārskatu un konsolidēto gada pārskatu likuma piemērošanas noteikumi”;1. 2) precizēt noteikumu 4.pielikuma norādījumos pārskata aizpildīšanai 4. un 5.punktā vārdu “pensionāri” (attiecīgā locījumā) ar vārdiem “personas, kurām piešķirta vecuma pensija” (attiecīgā locījumā);
2. 3) aizstāt noteikumu 5.pielikumā norādījumos pārskata aizpildīšanai 13. punktā vārdu "invalīdu" ar vārdiem "personu ar invaliditāti" atbilstoši Invaliditātes likuma terminoloģijai.

Noteikumi stājas spēkā 2021.gada 1.jūlijā. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un VSIA “Autotransporta direkcija”, republikas pilsētu pašvaldības. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Tiesiskais regulējums var ietekmēt 9 republikas pilsētu (nākotnē – valstspilsētu) pašvaldības un novada pašvaldības, kurās atrodas valstspilsētas, kā arī Ogres valstspilsētu, sākot no 2024.gada 1.jūlija. |
| 2. | Tiesiskā regulējuma ietekme uz tautsaimniecību un administratīvo slogu. | Ar Administratīvo teritoriju un apdzīvoto vietu likumu Ogres pilsētai noteikts valstspilsētas statuss, līdz ar to, atbilstoši pieņemtajiem grozījumiem Sabiedriskā transporta pakalpojumu likumā no 2024.gada 1.jūlija Ogres pilsētai būs saistošas šajos noteikumos noteiktās prasības sabiedriskā transporta pakalpojumu organizēšanā pilsētas maršrutu tīklā, palielināsies administratīvais slogs.  |
| 3. | Administratīvo izmaksu monetārs novērtējums | Ņemot vērā to, ka Ogres pilsētai pienākums organizēt sabiedriskā transporta pakalpojumus jāpilda no 2024.gada 1.jūlija, pašlaik nav apzināmi veicamie pasākumi un finansiālā ietekme nav aprēķināma. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | 2020.gada 23.jūnijā stājās spēkā jauns Administratīvo teritoriju un apdzīvoto vietu likums (turpmāk – likums), kas Latvijas Republikas pilsētas iedala valstspilsētās un novadu pilsētās, lai nodrošinātu sabiedriskā transporta pakalpojumu reglamentējošo normatīvo aktu atbilstību, ir nepieciešami attiecīgi normatīvo aktu grozījumi sabiedriskā transporta jomā. 2020.gada 30.decembrī ir stājies spēkā likums “Grozījumi Sabiedriskā transporta pakalpojumu likumā” (687/lp13), kurā ietverti grozījumi, lai nodrošinātu likuma atbilstību Administratīvo teritoriju un apdzīvoto vietu likumā (stājās spēkā 2020.gada 23.jūnijā). Ir sagatavoti noteikumu projekti: 1) “Grozījums Ministru kabineta 2018.gada 21.novembra noteikumos Nr.717 “Noteikumi par valsts noteikto braukšanas maksas atvieglojumu saņēmēju informācijas sistēmu”” (VSS-674);3) “Grozījums Ministru kabineta 2013.gada 17.decembra noteikumos Nr.1511 “Sabiedriskā transporta padomes nolikums”” (VSS-844);5) “Grozījums Ministru kabineta 2017.gada 27.jūnija noteikumos Nr. 371 “Braukšanas maksas atvieglojumu noteikumi”” (VSS-673); 6) “Grozījums Ministru kabineta 2010.gada 13.jūlija noteikumos Nr.634 “Sabiedriskā transporta pakalpojumu organizēšanas kārtība maršrutu tīklā”(VSS-846); |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|   Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai dota iespēja rakstiski sniegt viedokli par likumprojektu tā izstrādes stadijā.  |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2020.gada 2.septembrī publicēts Satiksmes ministrijas tīmekļvietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti>Projekts publicēts Ministru kabineta tīmekļvietnē:<https://mk.gov.lv/content/ministru-kabineta-diskusiju-dokumenti> |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi par projektu nav saņemti. |
| 4. | Cita informācija | Satiksmes ministrija 2020.gada 6.augustā ir lūgusi Ogres novada pašvaldībai sniegt viedokli par Ogres pilsētas gatavību nodrošināt normatīvajos aktos noteiktos uzdevumus sabiedriskā transporta pakalpojumu jomā. Ogres novada dome 2020.gada 11.septembrī informēja, ka ir gatava veikt visas nepieciešamās darbības, kas noteiktas normatīvajos aktos sabiedriskā transporta un autopārvadājumu jomās, lai nodrošinātu sabiedriskā transporta pakalpojumu organizēšanu, valstspilsētas Ogres administratīvajā teritorijā, tai skaitā mainot esošos ārējos normatīvos aktus (saistošos noteikumus) vai iekšējos normatīvos aktus (noteikumi, nolikumi, instrukcijas) vai nepieciešamības gadījumā izdodot jaunus.Noteikumu projektu pašvaldības pārstāvošā Latvijas Pašvaldību savienība ir saskaņojusi projektu bez iebildumiem.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija un VSIA “Autotransporta direkcija”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu izpildi nav nepieciešams veidot jaunas institūcijas, likvidēt vai reorganizēt esošās.  |
| 3. | Cita informācija | Nav. |

Satiksmes ministrs T.Linkaits

Vīza:

valsts sekretāre I.Stepanova